Diari Oficial de la Generalitat Valenciana


Sumari del DOGV 1791, del 27-05-1992 (1992/824926)

ORDRE de 20 de maig de 1992, de la Conselleria d'Administració Pública-convocatòria 06/1992?, per la qual es convoquen proves selectives d'accés al grup A, sector administració especial per a proveir vacants d'Enginyers de Monts, Enginyers de Mines i Enginyers de Camins, Canals i Ports.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1791

Data del DOGV
:   27-05-1992

Secció del DOGV
:   AUTORITATS I PERSONAL

Número del document
:   1992/824926


Data del document
:   20-05-1992

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

Ordre de 20 de maig de 1992, de la Conselleria d'Administració Pública - Convocatòria 06/92 -, per la qual es convoquen proves selectives d'accés al grup A, sector administració especial, per proveir vacants d'Enginyers Forestals, Enginyers de Mines i Enginyers de Camins, Canals i Ports.  
D'acord amb el que hi ha establert en el Decret 59/92, de 13 d'abril, del Consell de la Generalitat Valenciana, pel qual s'aprova l?Oferta Pública d'Ocupació de la Generalitat Valenciana per a 1992, i a fi d'atendre-hi les necessitats d'ocupació existents.  
Fent ús de l'atribució prevista en l'article 13 del Decret Legislatiu de 20 de març de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana i en el Decret 69/86, de 2 de juny, pel qual s'aprova el Reglament de Selecció de Personal i Provisió de Llocs de Treball de la Generalitat Valenciana.  
Per tant, es convoquen proves selectives d'accés al grup A, sector administració especial, d'acord amb les següents  
BASES  
1. Objecte de la convocatòria  
1.1. La Generalitat Valenciana desenvolupa una política d'igualtat d'oportunitats amb el fi de promoure una presència igualitària de dones i homes en l'administració pública.  
Aquesta convocatòria té per objecte la selecció de personal, a través del sistema d'oposició, per a cobrir 15 vacants del grup A, sector administració especial, que a continuació s'indiquen, pels torns d'accés lliure i de promoció interna:  
 Oposició Denominació Núm. vacants  
   
 Oposició núm. 1 Enginyers de monts 3  
 Oposició núm. 2 Enginyers de mines 2  
 Oposició núm. 3 Enginyers de camins, canals i ports 10  
1.2. El nombre total de vacants reservades al torn d'accés lliure puja a 12 vacants, i correspon a les oposicions següents:  
 Oposició Denominació Núm. vacants  
   
 Oposició núm. 1 Enginyers de monts 2  
 Oposició núm. 2 Enginyers de mines 2  
 Oposició núm. 3 Enginyers de camins, canals i ports 8  
Dins del torn d'accés lliure, es reserva a la quota de discapacitats 1 vacant en l'oposició núm. 3. Enginyer de Camins, Canals i Ports.  
1.3 El nombre de vacants reservades al torn de promoció interna, puja a 3 vacants, i correspon a les oposicions següents:  
 Oposició Denominació Núm. vacants  
   
 Oposició núm. 1 Enginyers de monts 1  
 Oposició núm. 3 Enginyers de camins, canals i ports 2  
1.4 Les vacants sense cobrir de les reservades al torn de promoció interna i quota de discapacitats, s'acumularan al torn d'accés lliure.  
2. Condicions generals dels aspirants   
2.1 Per a ser admès aquestes proves selectives, caldrà:  
2.1.1 Ser espanyol.  
2.1.2 Haver fet els 18 anys.  
2.1.3 Estar en possessió d'algun dels títols següents:  
a) Per a Enginyers de Monts, el títol d'Enginyer de Monts.  
b) Per a Enginyers de Mines, el títol d'Enginyer de Mines.  
c) Per a Enginyers de Camins, Canals i Ports, el títol d'Enginyer de Camins, Canals i Ports.  
2.1.4 Posseir la capacitat física i psíquica necessària per a l?exercici de les funcions de els llocs de treball oferts.  
2.1.5 No estar inhabitat penalment per a l?exercici de funcions públiques.  
2.1.6 No haver estat separat, mitjançant expedient disciplinari, de qualsevol administració o ocupació pública.  
2.1.7 Per als aspirants que es presenten a l?oposició núm. 1: Enginyers de Monts, estar en possessió del carnet de conduir, classe B1.  
2.2 Les condicions para ser admès a les proves caldrà reunir-les en el moment de finalitzar el termini de presentació de sol·licituds i mantenir-les durant tot el procés selectiu, fins al moment de la presa de possessió.  
2.3 Els aspirants que hi concórreguen a les vacants reservades al torn de promoció interna hauran de ser personal fix de la Generalitat Valenciana del grup B, dur en aquesta condició un mínim de dos anys i ocupar en l'actualitat els llocs de treball classificats com a d'administració especial o laboral fix en les corresponents relacions de llocs de treball i que tot seguit es relacionen:  
a) Per a enginyer de monts, ocupar des de fa dos anys, com a mínim, i en l'actualitat un lloc de treball d'Enginyer Tècnic de Monts.  
b) Per a Enginyer de Caminà, Canals i Ports, ocupar des de fa dos anys com a mínim i a l'actualitat un lloc de treball d'Enginyer Tècnic d'Obres Públiques.  
2.4. Podran optar a la quota de discapacitats aquells aspirants del torn d'accés lliure amb minusvàlues de grau igual o superior al 33% i que ho formulen expressament en la Sol·licitud de participació seguint les instruccions establertes en la base 6.2.2.  
3. Aspirants amb discapacitació  
El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. Amb aquesta finalitat, els interessats hauran de formular la petició corresponent en la sol·licitud de participació en aquesta oposició, seguint les instruccions establertes en la base 6.2.2. i 6.2.3.  
4. Sol·licituds  
Els qui desitgen prendre part en aquestes proves selectives hauran d'emplenar la sol·licitud que figura com a model en l'annex II i que els serà facilitada en les oficines de la Caixa Postal que es relacionen a l'annex III.  
Igualment, se'ls facilitarà el model de sol·licitud en les oficines públiques relacionades en l'annex IV.  
5. Drets d'examen  
Els drets d'examen seran de 2.815 PTA i s'ingressaran a través de qualsevol de les oficines relacionades en l'annex III, en el compte corrent nº 483.505.87 de l'oficina principal de la Caixa Postal de València. El pagament de la taxa es justificarà amb la impressió del segell de qualsevol de les oficines relacionades en l'annex III de la sol·licitud i serà suficient per a deixar constatació de la seua presentació a l?efecte de la Llei de Procediment Administratiu.  
6. Presentació de sol·licituds  
6.1. Les sol·licituds seran dirigides a l?Institut Valencià d'Administració Pública. A la sol·licitud s'adjuntarà necessàriament una fotocòpia del DNI.  
El termini per a la presentació de sol·licituds començarà el dia 1 de juny de 1992 i conclourà el dia 30 de juny de 1992.  
Les sol·licituds es presentaran pels interessats en les oficines de la Caixa Postal de la Comunitat Valenciana que figuren relacionades en l'annex III, i s'abonarà en el mateix acte la taxa que es fixa en la base 5.  
També es podran presentar les sol·licituds en la forma prevista en l'article 66 de la Llei de Procediment Administratiu.  
6.1.1. Els aspirants que concórreguen pel torn de promoció interna hauran d'acreditar que reuneixen les condicions exigides en la base 2.3, mitjançant certificat expedit per la Unitat de Registre de Personal de la Direcció General de la Funció Pública, i que adjuntaran a la seua sol·licitud.  
6.1.2. Els aspirants que concórreguen en la quota de discapacitats hauran de presentar, junt a la sol·licitud un certificat de la Conselleria de Treball i Afers Socials o òrgan competent d'altres administracions públiques que acrediten una discapacitació igual o superior al 33 per cent.  
6.2. L'aspirant, en la complimentació de la seua sol·licitud haurà d'observar amb el rigor necessari les instruccions que s' adjunten a l'imprès, atés que aquesta serà llegida per equips opto- electrònics «alta precisió. De manera especial haurà d'observar les següents:  
6.2.1. En l'apartat número 20 de l'imprès de sol·licitud «forma d'accés», els aspirants que hi participen pel torn d'accés lliure assenyalaran amb una ics (X) sobre la lletra «LI/L».  
Així mateix, els aspirants que hi participen pel torn de promoció interna, assenyalaran amb una ics (X) sobre la lletra «P», la qual cosa comportarà la seua exclusió com a aspirants pel torn d'accés lliure, tret el que disposa la base 7.2.  
6.2.2. Els aspirants de torn d'accés lliure amb minusvàlues de grau igual o superior al 33 per cent que opten pel torn de discapacitats, assenyalaran amb una ics (x) sobre la lletra «D». Igualment, assenyalaran en l'apartat número 25 de l'imprès de sol·licitud les mesures d'adaptació que necessiten. Per a açò hauran de consultar les instruccions incloses en la guia de l'opositor.  
6.2.3. Els aspirants amb minusvàlues que no accedesquen pel torn de discapacitats també podran sol·licitar-hi les mesures d'adaptació previstes en l'apartat número 25 de l'imprès de sol·licitud.  
6.2.4. En l'apartat número 31 de l'imprès de sol·licitud assenyalarà la seua opció per a realitzar el quart exercici voluntari i de mèrit, i en l'apartat número 32 seleccionarà els idiomes elegits: alemany, francès, anglès i italià.  
6.2.5. l'apartat número 35 de l'imprès de sol·licitud haurà de ser complimentat. amb una ics ('X') únicament per aquelles persones que mantinguen una relació de servei amb la Generalitat Valenciana (funcionari de carrera, interí, laboral fix, laboral temporal, eventual, becari, contracte de prestació de serveis, etc.) i hauran de marcar la casella 1 quan la relació siga de caràcter fix (funcionari de carrera o laboral fix) i assenyalaran la casella 2 en els altres casos.  
7. Admissió dels aspirants  
7.1. Per a ser admesos a la realització de les proves selectives, respecte a les condicions generals dels aspirants hi haurà prou amb la seua declaració en el moment de presentar la sol·licitud i hauran de ser acreditades en el termini de vint dies hàbils següents a la publicació de la relació d'aprovats a què es refereix l'article 19.1 del Decret del Consell 69/86, de 2 de juny, pel qual s'aprova el Reglament de Selecció de Personal i Provisió de Lloes de Treball de la Generalitat Valenciana.  
7.2. Els aspirants que pretenguen concórrer pel torn de promoció interna i no acrediten, de la manera prevista en la base 6.1.1 d'aquesta convocatòria, reunir les condicions generals a què es refereix la base 2.3, es consideraran com a aspirants pel torn de seran considerades com a aspirants pel torn d'accés lliure, a tots els efectes.  
7.3. Acabat el termini de presentació de sol·licituds, prèvia verificació que s'ha realitzat el pagament dels drets d'examen, l?Institut Valencià d'Administració Pública dictarà resolució, que es publicarà en el Diari Oficial de la Generalitat Valenciana, que contindrà la relació provisional d'admesos i exclosos a la realització de les proves.  
7.4. Els aspirants podran, en el cas d'error o exclusió, esmenar els defectes en què hagen incorregut en la seua sol·licitud o realitzar les al·legacions que creguen oportunes, en el termini de 10 dies hàbils comptadors a partir del següent dia de la publicació de la relació provisional d'admesos i exclosos, d?acord amb allò que estableix l'article 71 de la Llei de Procediment Administratiu.  
7.5. En tot cas, a l?objecte d'evitar errors i, en el supòsit de produir-se'n possibilitar la seua esmena en temps i en forma, els aspirants comprovaran fefaentment no sols que no consten en la relació provisional d'exclosos sinó, a més, que els seus noms i dades consten correctament en les pertinents relacions d'admesos.  
7.6. Transcorregut el termini anterior, vistes les al·legacions i esmenats els defectes, si cal es dictarà una resolució amb la llista d'admesos a la realització de les proves que es publicarà en el Diari Oficial de la Generalitat Valenciana.  
7.7. En la resolució mitjançant la qual es faça pública la llista d'admesos a la realització de les proves s'establirà, amb almenys 15 dies d'antelació, la data, el lloc de celebració i l?hora de començament del primer exercici.  
8. Proves selectives  
8.1. El procediment de selecció dels aspirants serà el d'oposició.  
8.2. Desenvolupament de l'oposició  
L'oposició constarà de quatre exercicis, i seran eliminatoris els tres primers.  
8.2.1. Primer exercici. De caràcter obligatori.  
Es realitzarà per escrit i tractarà sobre coneixements del temari específic per a cada oposició que s'adjunta com a annex I.  
L'exercici podrà fixar-se en forma de preguntes a desenrotllar pels opositors o en forma de test amb quatre alternatives de resposta, sent, en aquest cas, només una d'elles correcta. La seua durada es fixarà pel tribunal amb la deguda antelació, i s'atendrà al seu contingut.  
Per a l'elaboració d'aquest exercici, el tribunal confeccionarà dos qüestionaris, A i B, i, constituït el mateix dia de celebració de l'exercici procedirà públicament a extraure a l'atzar la lletra corresponent. al qüestionari que serà objecte d'examen.  
8.2.2. Segon exercici. De caràcter obligatori. Constarà de dues parts:  
1. Primera part: consistirà en el desenrotllament per escrit, durant un temps mínim de tres hores i màxim de quatre, a determinar pel tribunal, de dos exercicis pràctics elegits entre tres proposats pel tribunal sobre matèries contingudes en el temari específic per a cada oposició de l'annex I de la convocatòria. Els exercicis podran contenir, si el tribunal així ho considera, la redacció de memòries o projectes tècnics relacionats amb les matèries objecte de l?exercici.  
Aquest exercici serà elaborat pel tribunal el mateix dia i, si és possible, dintre de la mateixa jornada, de matí o de vesprada, en què tinga lloc la prova.  
Una vegada conclosa la prova, els exercicis seran introduïts en sobre tancat i quedaran sota custòdia del tribunal qualificador, el qual cridarà individualment els opositors per a la seua lectura pública.  
El lloc, les dates i les hores de lectura d'aquest exercici s'anunciarà pel tribunal amb la deguda antelació.  
2. Segona part: consistirà en la celebració de l?entrevista a la qual es refereix l'article 9 c) del Decret 69/86, de 2 de juny, que tindrà lloc a continuació de la lectura individual de l?exercici desenrotllat en la primera part.  
8.2.3. Tercer exercici. De caràcter obligatori:  
Consistirà a contestar per escrit un qüestionari de preguntes amb quatre alternatives de resposta i només una d'elles la correcta, es basarà en el contingut del temari comú que figura en l'annex I per a totes les oposicions.  
La seua durada es fixarà pel tribunal amb la deguda antelació i atendran al seu contingut.  
Per a l'elaboració d'aquest exercici, el tribunal confeccionarà dos qüestionaris, A i B, i, constituït el mateix dia de celebració de l'exercici procedirà públicament extraure a l'atzar la lletra corresponent al qüestionari que serà objecte d'examen.  
Els aspirants que concórreguen pel torn de promoció interna, quedaran exempts de la realització d'aquest tercer exercici.  
8.2.4. Quart exercici. De mèrit. Aquest exercici no tindrà caràcter eliminatori i constarà de dues parts:  
1 Obligatòria. Tindrà com a objecte valorar els coneixements de valencià dels aspirants.  
2. Voluntària. Tindrà com a objectiu valorar els coneixements d'un o de diversos dels següents idiomes: alemany, francès, anglès i italià, segons les opcions manifestades en la sol·licitud. Els elements escrits d'aquest exercici seran aportats per l'IVAP.  
8.3. Qualificació dels exercicis.  
8.3.1 El primer exercici, tant per als aspirants que. concòrreguen pel torn d'accés lliure i quota de discapacitats com per als que ho facen pel torn de promoció interna, es qualificarà de zero a deu punts i serà necessari obtenir un mínim de cinc punts per a superar-lo.  
En el supòsit que l'exercici es desenrotlle en forma de test amb quatre alternatives de resposta, les contestacions errònies es valoraran negativament amb una penalització equivalent a un terç, del valor de cada contestació correcta.  
8.3.2. El segon exercici, tant per als aspirants que concórreguen pel torn d'accés lliure com per als que ho facen pel torn de promoció interna, es qualificarà de la forma següent:  
La primera part: de zero a deu punts, i caldrà per a superar-lo obtenir un mínim de cinc punts.  
La segona part: de zero a cinc punts, i caldrà per a superar lo obtenir un mínim de dos punts i mig.  
La qualificació d'aquest exercici serà la suma de les obtingudes en cada una de les dues parts de què consta, sempre que aquestes hagen estat superiors a cinc i a dos punts i mig respectivament.  
8.3.3. El tercer exercici, per als aspirants que concórreguen pel torn d'accés lliure i quota de discapacitats, es qualificarà de zero a deu punts, i caldrà obtenir-ne per a superar-lo un mínim de cinc punts.  
En el supòsit que l?exercici es desenrotlle en forma de test amb quatre alternatives de resposta, les contestacions errònies es valoraran negativament amb una penalització equivalent a un terç del valor de la contestació correcta.  
8.3.4. Per als aspirants del torn d'accés lliure i quota de discapacitats, la qualificació resultant dels tres primers exercicis la determinarà la suma de puntuacions obtingudes en cadascun d'ells.  
Per als aspirants que concórreguen pel torn de promoció interna, la qualificació resultant del primer i segon exercici la determinarà la suma de les puntuacions obtingudes en cadascun d'ells.  
A continuació es configuraran per separat tres relacions corresponents, respectivament, al torn d'accés lliure, quota de discapacitats i torn de promoció interna per a cada oposició. Aquestes tres relacions s'ordenaran per puntuació de major a menor i s'interrompran quan el nombre d'inclosos en cada una d'elles coincidesca amb el nombre de vacants convocades per cada torn i quota.  
En cas d'empat entre aspirants inclosos en la mateixa relació, en qualsevol de les llistes, l'ordre s'establirà atenent, en primer lloc, a la major puntuació obtinguda en el segon exercici, i en segon lloc, si aquest es manté, a la major puntuació obtinguda en el primer i el tercer exercici, per aquest ordre. Si persisteix l'empat, aquest es dirimirà per ordre alfabètic del primer cognom dels aspirants empatats, i s'iniciarà l'esmentat ordre per la lletra A, d'acord amb el resultat del sorteig celebrat el dia 6 de maig de 1992.  
Només els inclosos en aquestes relacions podran passar a realitzar el quart exercici de mèrits.  
8.3.5. D'acord amb la base 1.4, les vacants sense cobrir de les reservades el torn de promoció interna i quota de discapacitats s'acumularan al torn d'accés lliure.  
8.3.6. El quart exercici serà valorat de la manera següent:  
- Primera part. Obligatòria: es valorarà de 0 a 4 punts.  
- Segona part. Voluntària: serà valorada fins un màxim de 8 punts, 2 com a màxim per cada idioma elegit.  
8.4. Puntuació final:  
La puntuació final de cada oposició s'obtindrà en sumar la puntuació del quart exercici als resultats obtinguts pels aspirants que figuren en les relacions a què es refereix la base 8.3.4.  
S'elaborarà una relació per als que accedesquen pel torn d'accés lliure, altre per als que accedesquen per la quota de discapacitats i altra per als qui ho facen pel torn de promoció interna, que constituiran les llistes dels aspirants que han superat les proves per ordre, de puntuació, en cada oposició.  
9. Desenvolupament de les proves selectives  
9.1. Els exercicis tindran lloc a València.  
El primer exercici es realitzarà en el lloc, la data i l'hora que s'establesca en la resolució per la qual s'aprove i publique en el DOGV la llista d'admesos a la realització de les proves.  
D'acord amb el Reial Decret 192/1988, de 4 de març, durant la realització dels exercicis no es permet fumar en els llocs de realització.  
9.2. Els aspirants seran convocats per a cada exercici en crida única.  
Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que compareguen després de conclosa la crida dels aspirants convocats.  
Els aspirants hauran d'acreditar la seua personalitat mitjançant la presentació del DNI, o del resguard amb fotografia, del passaport o del permís de conduir, sense que per a aquest efecte siguen vàlides les fotocòpies compulsades dels esmentats documents; també hauran de comparèixer amb l'exemplar per a l'interessat de la sol·licitud d'admissió a les proves.  
9.3. Una vegada començades les proves, l'anunci de la celebració de la resta d'exercicis es farà públic pel tribunal en el local a on s'haja celebrat l'anterior, i a l'IVAP amb una antelació de 48 hores com a mínim, d'acord amb el que preceptua l'article 17 del Decret del Consell 69/86, de 2 de juny, pel qual s'aprova el Reglament de Selecció de Personal i Provisió de Llocs de Treball de la Generalitat Valenciana.  
10. Publicitat de les llistes  
10.1. En acabar cadascun dels tres primers exercicis, el tribunal publicarà en el lloc d'examen i en l'IVAP, les relacions d'aspirants que hagen obtingut una qualificació igual o superior a l'exigida en cadascun d'ells per superar-los.  
Així mateix, es publicaran les relacions a les que fa referència la base 8.3.4. en els esmentats llocs com també la qualificació obtinguda en l'exercici de mèrit.  
10.2. Després de finalitzades les proves, el tribunal, publicarà, mitjançant anunci en el local on s'hagen celebrat les proves i a l'IVAP, les relacions amb la puntuació final a què es refereix la base 8.4, que constituiran les llistes dels aspirants, per ordre de puntuació.  
En cap cas, el tribunal podrà declarar que han superat les proves selectives un nombre superior al de vacants convocades.  
10.3. El tribunal trametrà al Director General de l?IVAP les llistes dels aspirants que han superat les. proves per ordre de puntuació, a què es refereix la base 8.4, per a la seua inserció al DOGV.  
11. Coneixements de valencià  
11.1. Aquells qui superen les proves selectives acreditaran els seus coneixements de valencià amb la presentació dels certificats, diplomes o títols que hagen estat homologats per la Generalitat Valenciana.  
11.2. Aquells qui no puguen acreditar aquests coneixements, d?acord amb el que estableix el punt anterior, hauran de realitzar el curs específic de valencià al qual es refereix l'article 50 del Decret Legislatiu de 20 de març, de 1991, immediatament després del curs de formació previst en la base 13 d'aquesta convocatòria.  
Per a açò, s'entendrà que aquells aspirants que obtinguen una puntuació de 2,80 o superior en l?exercici de valencià obligatori i de mèrit, previst en la base 8.2.4, tenen acreditats els seus coneixements, encara que no estiguen en possessió dels certificats citats en el punt anterior.  
12. Presentació de documents  
12.1. En el termini de 20 dies hàbils comptadors des del següent al de la publicació en el DOGV de les relacions a què es refereix la base 10.3, els aspirants proposats hauran de presentar a l'IVAP els documents següents:  
12.1.1. Certificat de naixement expedit pel registre civil corresponent, o fotocòpia del DNI, degudament compulsada.  
12.1.2. Fotocòpia compulsada del títol acadèmic exigible segons aquesta convocatòria per a cada oposició.  
12.1.3. Declaració de no haver estat separat mitjançant expedient disciplinari de qualsevol administració o ocupació pública, com de no trobar-se inhabilitat penalment per a l'exercici de les funcions públiques.  
12.1.4. Certificat mèdic acreditatiu de posseir la capacitat física i psíquica necessària per a la realització de les funcions dels llocs de treball oferts.  
12.1.5. Per als aspirants que hagen superat l'oposició número 1, Enginyer de Monts, fotocòpia del carnet de conduir, classe B-1 degudament compulsada.  
12.1.6. Els aspirants amb discapacitació hauran de presentar una certificació de la Conselleria de Treball i Afers Socials o òrgan competent d'altres administracions públiques, que acredite la discapacitació igual o superior al 33%, com també la seua capacitat per a realitzar les funcions que corresponguen a les vacants ofertes.  
12.2. Els aspirants que tinguen la condició de personal fix de la Generalitat Valenciana i hagen concorregut a aquestes proves pel torn de promoció interna, quedaran exempts de justificar documentalment les condicions generals a què es refereixen les bases 2.1.1 i 2.1.2 ja provades per a obtenir l'anterior nomenament. En tot cas, hauran d'acreditar la resta de condicions generals de la base 2.1.  
12.3. La falta de presentació de la documentació, dins del termini indicat, tret dels casos de força major, i la presentació de documents dels quals es desprenga el no compliment de les condicions generals de la convocatòria o els supòsits de falsedat en la declaració, produiran la invalidesa de les actuacions de l'aspirant i la nul·litat subsegüent dels actes del, tribunal en relació a aquest, sense perjudici de les responsabilitats en què haja pogut incórrer.  
En aquest supòsit, el tribunal podrà proposar addicionalment la inclusió en les relacions a què es refereix la base 8.4 d'un nombre igual al de exclosos d'acord amb els criteris establerts en la base 8.3.4.  
13. Curs de formació  
Els aspirants que superen les anteriors proves tant pel torn d'accés lliure, com per la quota de discapacitats o pel torn de promoció interna, realitzaran obligatòriament un curs de formació organitzat per l'IVAP.  
El règim d'aquest curs serà determinat pel Director General de l?IVAP.  
Durant l'assistència al curs el personal que haja superat les proves selectives percebrà una quantitat equivalent a la part proporcional que correspon al sou i pagaments extraordinaris corresponents al grup A, tret que per estar prestant els seus serveis remunerats en l'administració, com a funcionari de carrera o interí, o com a personal laboral, opte per percebre una remuneració del mateix import a la què li correspondria en el lloc de treball d'origen.  
14. Nomenament d'habilitats  
D'acord amb l'article 20.3 del Decret 69/86, de 2 de juny, transcorregut el termini de presentació de la documentació i realitzat el curs de formació, el Conseller d'Administració Pública dictarà resolució que es publicarà al DOGV, i s'hi inclourà la llista del personal que haja superat les proves d'habilitació per ordre de puntuació, i es distingiran els que ho hagen fet pel torn d'accés lliure, d'aquells que ho hagen fet pel torn de promoció interna, i es procedirà al seu nomenament de personal, habilitat.  
A l?efecte de la provisió de Rocs de treball, d?acord amb allò que preceptua l'article 50 del Decret Legislatiu de 20 de març de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana, els aspirants que hagen superat les proves pel torn de promoció interna tindran preferència sobre el personal que les supere pel torn d'accés lliure, i es respectaran els requisits dels diferents llocs.  
15. Tribunals  
15.1. El tribunal qualificador d'aquesta oposició serà nomenat mitjançant una ordre del Conseller d'Administració Pública, després d'haver estat publicades les llistes provisionals d'admesos i exclosos.  
15.2. El tribunal per a la realització de les proves podrà designar els col·laboradors, ajudants i assessors especialistes que considere oportuns.  
15.3. Els membres del tribunal, com també els assessors, hauran d'abstenir-se'n i podran ser recusats pels interessats quan concórreguen en ells circumstàncies de les previstes en l'article 20 de la LPA.  
Així mateix, hauran d'abstenir-se'n aquells que hagen realitzat tasques de preparació d'aspirants en els cinc anys anteriors a la publicació d'aquesta convocatòria.  
A més, hauran d'abstenir-se'n els membres del tribunal que es troben en alguna de les situacions previstes en l'article 6 de l?Ordre de 4 de maig de 1992, del Conseller d'Administració Pública, sobre contingut, desenrotllament i composició del tribunals de les proves selectives corresponents a l?OPO '92.  
15.4. El tribunal, com també els col·laboradors, ajudants i el personal especialista podrà exigir dels aspirants, en qualsevol moment, que acrediten la seua identitat d?acord amb el que preveu la base 9.2.  
15.5. A efecte de comunicacions i de qualsevol altra incidència, el tribunal tindrà la seu a l?IVAP (C/ del Museu, 3. 46889. València. Telèfon: 151 59 74 i Fax: 386 63 38).  
15.6. El tribunal tindrà la categoria assenyalada en el Decret 200/85, de 23 de desembre, del Consell de la Generalitat Valenciana, sobre indemnitzacions del servei i Ordre de 17 de febrer de 1986 (DOGV de 10 de març de 1986), per la qual es desplega el decret anterior.  
16. Recursos  
16.1. Aquesta convocatòria, les seues bases i tots els actes administratius que es dicten en el seu desplegament, tret de les actuacions del tribunal, podran ser impugnats pels interessats mitjançant la interposició del recurs de reposició previ al contenciós administratiu, davant el Conseller d'Administració Pública, en el termini d'un mes comptador a partir del dia següent al de la publicació en el DOGV d'aquesta convocatòria, o al de la publicació dels actes següents segons hi corresponga.  
16.2. Contra els actes del tribunal podrà interposar-se un recurs d'alçada davant el Conseller d'Administració Pública en el termini de 15 dies, comptadors a partir del següent al de la publicació de la corresponent resolució del tribunal.  
València, 20 de maig de 1992.  
El Conseller d'Administració Pública,   
EMERIT BONO I MARTINEZ  
ANNEX I  
Programa específic d'Enginyer de Monts  
Política agrària  
Tema 1 La Llei de Monts, de 8 de juny de 1957, i el seu reglament de 22 de febrer de 1962. Classificació de monts. Monts catalogats d'utilitat pública. Monts protectors. Aprofitaments. Delimitació. Fitació. Ocupacions. Permutes. Adquisicions i alienació. Greuges sobre la propietat. Reclamacions prèvies, inclusions i exclusions. Infraccions i sancions.  
Tema 2. Aspectes legals de les repoblacions. Consorcis i Convenis. Repoblacions obligatòries. Llei de foment de la producció forestal de 4 de gener de 1977 i el seu reglament. Llei de Conservació de Sòls de 20.07.55. en els seus aspectes hidrològic i forestal.  
Tema 3. Llei 81/68, de 5 de desembre, sobre Incendis Forestals i el seu reglament. Mesures reconstructives, fons de compensació, zones de perill. Pla INFOVA.  
Tema 4. Llei 4/1989, de 27 de mare, de conservació dels espais naturals i de la flora i fauna silvestres. Declaració i competències, règim de protecció. Llei de Paratges Naturals de la Comunitat Valenciana. Els espais naturals protegits en la Comunitat Valenciana. Ordre de 20 de desembre de 1985, de la Conselleria d?agricultura i Pesca, sobre protecció d'espècies endèmiques i amenaçades. Plans d'ús i gestió dels espais naturals. Reial Decret 1118/89 d'espècies comercialitzables, Reial Decret 439/90, sobre el catàleg d'espècies amenaçades, Reial Decret 1095/89, d'espècies de cara i pesca.  
Tema 5. La Llei de Vies Pecuàries 22/74, de 27 de juny, i el seu reglament. Definició, adscripció i competències, classificació, delimitació i fitació, variacions, ocupacions i permutes, alienació.  
Tema 6. Llei de 20 de febrer de 1942, per la qual es regula la Pesca Fluvial i el seu reglament. Conservació, vedes, repoblació, piscicultura.  
Tema 7. Llei 1/70, de 4 d'abril, de Caga i el seu reglament. Terrenys de caça, protecció, conservació i aprofitament de la cara d'influència de reserves nacionals. La protecció de la fauna silvestre, normativa de protecció de caràcter nacional i autonòmic, nacional i europeu.  
Tema 8. Impacte ambiental. Avaluació. Reial Decret Legislatiu 1302/1986, de 28 de juny, d'avaluació d'impacte ambiental, el seu reglament d'aplicació (Reial Decret 1131/88, de 30 de setembre). Llei de la Generalitat Valenciana 2/1989, de 3 de mare, d'impacte ambiental, el seu reglament d'aplicació (Decret 162/90, de 15 d'octubre). Restauració d'espais naturals afectats per canteres (Reial Decret 2994/82, de 15 d'octubre).  
Tema 9. La CEE. Tractat de Roma. Política agrària comuna directiva (CEE) 268/75, i Reglament (CEE) 797/85. El FEOGA i el FEDER. Reglament (CEE) 4253/88. intervencions cobertes per un març comunitari de suport. Reglament (CEE) 42305/88, sobre accions finançables pel FEOGA, Reglament (CEE) 1118/88, pel qual s'estableix una acció comuna específica dirigida a la promoció i desenrotllament agrari en determinades regions d'Espanya.  
Tema 10. Llei, de 30 de juny de 1982, d?agricultura de Muntanya. Plans d'actuació. Associacions de muntanya. Ajudes i beneficis. Tractament en la CEE.  
Area tecnològica  
Tema 11 Caracterització climàtica de la Comunitat Valenciana. Règim pluviomètric. Precipitacions mínimes i màximes. irregularitat pluviomètrica. Règim tèrmic. Continentalitat i influència mediterrània.  
Tema 12. Els sòls forestals en la Comunitat Valenciana. Perfils més freqüents. Factors limitadors per a la vegetació. Causes d'intrazonalitat.  
Tema 13. Orografia i geologia de la Comunitat Valenciana. Principals formacions muntanyoses. Distribució altitudinal. Dependència climàtica de l?orografia. Gradients tèrmic i pluviomètric. Efecte Föhn i pluges de relleu.  
Tema 14. Concepte d'estació forestal. Sòl clima, microclima. Altitud exposició. Diagrames bio-climàtics. Index Climàtics.  
Tema 15. El gènere Pinus a la Comunitat Valenciana. Principals espècies. Distribució, caracterització forestal i ecològica. Aprofitaments principals.  
Tema 16. Espècies arbòries del gènere Quercus a la Comunitat Valenciana. Distribució, caracterització forestal i ecològica. Aprofitaments principals.  
Tema 17. Els gèneres Juniperus, Taxus, Ulmus, Populus, Salix, Celtis, Fraxinus. Presència, caracterització forestal i ecològica. Principals aprofitaments.  
Tema 18. El matollar mediterrani. Origen, evolució regressiva i progressiva en la dinàmica vegetal. Espècies principals en la seua composició.  
Tema 19. Selvicultura mediterrània. Cures culturals: neteja, esporgades, aclarides, birbades, binades, fertilitzants. Mecanització.  
Tema 20. La regeneració post- incendi. Coníferes i frondoses. Ajuda a la regeneració després dels incendis. Tècniques. El paper del matollar. Dinàmica de la vegetació.  
Tema 21. Recol·lecció de llavors: horts llavorers. Masses selectes. Arbres plus. Tècniques de recol·lecció i conservació. Durmància.  
Tema 22. Vivers: instal·lació i cultiu. Infrastructura en instal·lacions. Producció de plantes. Repicat, extracció, embalatge i transport.  
Tema 23. Les sèries de vegetació. Concepte de clímax, pre- clímax, post- clímax. La seua aplicació a les formacions vegetals de la Comunitat Valenciana.  
Tema 24. El bosc El seu paper ecològic i hidrològic. Beneficis directes i indirectes. Produccions, funcions recreatives i educatives.  
Tema 25. Les repoblacions forestals. Justificació i criteris: hidrològic, ecològic, paisatgístic, econòmic.  
Tema 26. L'elecció d'espècies per a repoblació. Cas de les espècies pre- climàtiques, el seu dinamisme i evolució. Utilització dels diagrames bio- climàtics.  
Tema 27 Tècniques de repoblació. Plantacions materials, mètodes i maquinària. Plantacions materials, mètodes i maquinària. Elecció de la tècnica en funció dels diagrames bio- climàtics.  
Tema 28. Repoblacions en riberes. Fixació de terrenys inestables: dunes, talussos i desmunts.  
Tema 29. Repoblacions paisatgístiques. La conca visual. L'impacte paisatgístic Restauració del paisatge. Repoblacions talla- vents. Espècies i tècniques.  
Tema 30. Implantació de pasturatges. Principals herbàcies adaptables a la Comunitat Valenciana. Pasturatges llenyosos, principals espècies.  
Tema 31 Mostreig. El mostreig amb probabilitats variables de selecció. Aplicacions relascòpiques a l'estimació d'àrees basimètriques, nombre de peus, altura de massa i volums. Utilització de la fotografia aèria en la inventariació de masses forestals. Divisió inventarial. Estimació de les característiques estructurals de la massa i les existències en volum. Mostreig sistemàtic estratificat.  
Tema 32. Tallabilitat. Maduresa econòmica i del torn normal. Torn de la màxima renda en espècie. Torn tecnològic Torn de renda dinerària màxima. Torn financer. Sacrifici de tallabilitat i elecció del torn.  
Tema 33. Mètodes d'ordenació. Els mètodes clàssics més interessants. De divisió, de distribució d'existències normals combinades. Característiques dels mètodes moderns d'ordenació de masses regulars i semi- regulars. Càlcul de la possibilitat. Modalitats d'aplicació.  
Tema 34. Instruccions d'ordenació de monts poblats d'arbres de 1971. Plans tècnics i les anomenades ordenacions provisionals. Tallades finals i tallades intermèdies. Pla general i pla especial. Revisió de l?inventari. Revisió del pla general i del pla especial.  
Tema 35. Aprofitament: fustes, pasturatges, bolets, suro, altres. La seua importància econòmica en la Comunitat Valenciana.  
Tema 36. Indústries forestals de base. Estudis d'implantació tècnics, econòmics i financers. Destins ulteriors de la fusta. Mercats regionals i nacionals. Estudis d'optimització d'aprofitaments.  
Tema 37 La utilització del mont en l'oci i l'educació ambiental. L'ordenació per a l'esbarjo.  
Tema 38. El procés de desertització a la Comunitat Valenciana. Procés històric: principals factors. Incidència actual. La desertització: el procés erosiu i el cicle hidrològic.  
Tema 39. Incendis forestals: les seues classes, causes que els originen i factors que influeixen en la seua propagació. Prevenció d'incendis: objectius que persegueix i mesures de prevenció. Indexs de perill. Models de combustible de propagació del foc.  
Tema 40. Extinció d'incendis: materials i mitjans que s'empren. Tàctiques que s'utilitzen en l'extinció. Mitjans terrestres i aeris. Normes generals d'actuació en un incendi. Mesures de seguretat.  
Tema 41. L'erosió i les seues classes. Models matemàtics i tècniques d'avaluació. Mètodes clàssics de defensa. Influència de la vegetació. Balanç; hídric amb i sense vegetació. Cabal sòlid. Tècnica d'aforament de cabdals sòlids. Correcció de torrents i rambles. Pendent de compensació. Estudi de les obres de fàbrica.  
Tema 42. Classificació de conques. Utilització i adaptació de la vegetació i obres de fixació, defensa i reconstrucció de riberes de rius. Càlcul d'estructures de defensa. Avaluació de beneficis.  
Tema 43. Malalties forestals abiòtiques i biòtiques. Mesures culturals profilàctiques i terapèutiques per a combatre-les. Malalties de vivers i de les espècies i masses forestals més importants. Entomo- fauna forestal: prognosi i avaluació de poblacions. Valoració de danys. Factors naturals limitadors. Intervencions biològiques. Plaguicides. Lluita integrada.  
Tema 44. La caça a la Comunitat Valenciana. Espècies de caça menor i major. Gestió cinegètica. Ordenació cinegètica. Optimització de recursos. Compatibilització de la conservació i la caça. Cria i repoblació artificial.  
Tema 45. Els recursos piscícoles a la Comunitat Valenciana, principals espècies. Gestió i ordenació piscícola. Cria i repoblació artificial.  
Tema 46. Impacte ambiental. Avaluació: mètodes principals. Fonts d'impacte en el medi forestal de la Comunitat Valenciana.  
Tema 47. La contaminació en el medi forestal. Contaminació atmosfèrica. Pluja àcida. Principals contaminants. Efectes sobre la vegetació.  
Tema 48. Modificacions provocades en el medi ambient. L'equilibri de productes i deixalles. Residus associats a la conservació d'energia, al procés de materials i al consum final. L'eutrofització de les aigües superficials. Depuració natural. Lluita contra l?eutrofització. Depuració d'aigües residuals. Tractaments terciaris.  
ANNEX I  
Temari comú d'administracions públiques  
A) Organització de l?Estat i l'administració pública.  
Tema 1. Les comunitats europees: institucions.  
Tema 2. La Constitució espanyola de 1978: estructura i contingut. Drets i deures fonamentals. Les Corts Generals. El Tribunal Constitucional i el Defensor del Poble.  
Tema 3. L'administració de l?Estat: El Consell de Ministres. El president del Govern. Els ministres.  
Tema 4. L'administració perifèrica de l?Estat: Els delegats del Govern en la comunitat autònoma. L'administració institucional de l?Estat.  
Tema 5. L'Estatut d?autonomia de la Comunitat Valenciana: la seua estructura.  
Tema 6. Les Corts Valencianes. Funcions i constitució.  
Tema 7 Les institucions de la Generalitat Valenciana: El Síndic de Greuges. La Sindicatura de Comptes. El Tribunal Superior de Justícia en la Comunitat Valenciana i el Consell de Cultura.  
Tema 8 El president de la Generalitat: funcions. El Govern valencià: composició, estructura i funcions.  
Tema 9. L'administració de la Generalitat: principis generals i organització. Especial referència a la Llei d'ús i Ensenyament del Valencià.  
B) Dret administratiu  
Tema 10. L'ordenament jurídic administratiu. Les lleis orgàniques i ordinàries. El reglament.  
Tema 11. L'acte administratiu: concepte, motivació, eficàcia.  
Tema 12. Els contractes administratius: concepte i classes. Els seus elements. Compliment i incompliment dels contractes administratius.  
Tema 13. Procediment administratiu. La Llei de Procediment Administratiu: contingut i àmbit d'aplicació. Iniciació, ordenació, instrucció i terminació. Els recursos administratius: concepte i classes.  
Tema 14. Deures i funcions del personal de les administracions públiques quant a la mateixa administració, a la societat i al ciutadà.  
C) Personal  
Tema 15. Coneixement de la Llei de la Funció Pública Valenciana (Llei 10/85, Llei 6/90, Decret legislatiu de 20 de març de 1991) i del reglament de selecció i provisió de llocs de treball.  
Tema 16. Classificació i accés del personal al servei de la Generalitat Valenciana. Provisió de llocs.  
Tema 17 Adquisició i pèrdua de la condició de treballador de la Generalitat. Situacions dels treballadors de la Generalitat.  
Tema 18. Règim retributiu i disciplinari.  
Tema 19. El règim de Seguretat Social dels treballadors de la Generalitat.  
Veure annex  
ANNEX III  
Oficines públiques d?informació  
Relació d'oficines de la Caixa Postal on han de presentar-se les sol·licituds  
Província d?Alacant  
Oficina CPA: Alcoi  
Domicili: Av. País Valencià, 31  
Població: 03781 Alcoi (Alacant)  
Oficina CPA: Aspe  
Domicili: Parque Doctor Calatayud, 23  
Població: 03095 Aspe (Alacant)  
Oficina CPA: Barrio Altozano  
Domicili: Av. Novelda, 15  
Població: 03502 Alacant  
Oficina CPA: Benalua  
Domicili: Plaza Navarro Rodrigo, 17-18  
Població: 03244 Alacant  
Oficina CPA: Benidorm  
Domicili: C/ Alameda, 18  
Població: 03710 Benidorm (Alacant)  
Oficina CPA: Carolinas Pla  
Domicili: C/ Alcalde Suárez Llanos, 17  
Població: Alacant  
Oficina CPA: Cocentaina  
Domicili: Paseo del Condado, 38  
Població: 03253 Cocentaina (Alacant)  
Oficina CPA: OP Alacant  
Domicili: C/ Alfonso X El sabio, 12  
Població: 03827 Alacant  
Oficina CPA: Denia  
Domicili: Carrer del Mar, 46  
Població: 03645 Denia (Alacant)  
Oficina CPA: Elx-Libertad  
Domicili: Av. de la Libertad, 42  
Població: 03039 Elx(Alacant)  
Oficina CPA: Elx-Reina Victoria  
Domicili: C/. Jorge Juan, 2  
Població: 03473 Elx (Alacant)  
Oficina CPA: Elda .  
Domicili: C/. Antonio Vera, 22  
Població: 03029 Elda (Alacant)  
Oficina CPA: Ibi  
Domicili: Av. de la Paz, 6-8  
Població: 03029 Ibi (Alacant)  
Oficina CPA: Monóvar  
Domicili: C/ Mayor, 129.  
Població: 03795 Monóvar (Alacant)  
Oficina CPA: Crevillente  
Domicili: C/ Jaime I, 15  
Població: 03354 Crevillente (Alacant)  
Oficina CPA: Orihuela  
Domicili: Av. José Antonio, 8  
Població: 03103 Orihuela (Alacant)  
Oficina CPA: San Fernando  
Domicili: C/ San Fernando esquina a C/Bilbao.  
Població: 03485 Alacant  
Oficina CPA: San Juan de Alicante  
Domicili: Plaza José Sala, 4  
Població: 03691 San Juan de Aliante (Alacant)  
Oficina CPA: San Vicente del Raspeig  
Domicili: C/ Ancha de Castelar, 56  
Població: 03667 San Vicente del Raspeig (Alacant)  
Oficina CPA: Torrevieja  
Domicili: Paseo Vistalegre, 12  
Població: 03184 Torrrevieja (Alacant)  
Oficina CPA: la Vila Joiosa  
Domicili: C/ Constitución, 5  
Població: 03997 la Vila Joiosa (Alacant)  
Oficina CPA: Villena  
Domicili: C/ Escultor Navarro Santa Fe, 57  
Població: 03238 Villena (Alacant)  
Província de Castelló  
Oficina CPA: Barrio Trinidad  
Domicili: C/ Trinidad, 9  
Població: 12841 Castelló de la Plana  
Oficina CPA: O.P.Castelló de la Plana  
Domicili: Plaza María Agustina, s/n.  
Població: 12814 Castelló de la Plana  
Oficina CPA: Grao de Castelló  
Domicili: C/ Canalejas, 101  
Població: .12601 Grao de Castelló  
Oficina CPA: Onda  
Domicili: Av. País Valencià, 57  
Població: 12697 Onda (Castelló)  
Oficina CPA: Vila-real  
Domicili: Av. de la Muralla, 11  
Població: 12460 Vila-real (Castelló)  
Oficina CPA: Vinaròs  
Domicili: Plaza de los Tres Reyes, 24  
Població: 12812 Vinaròs (Castelló)  
Província de València  
Oficina CPA: Alzira  
Domicili: Av. Santos Patronos, 31  
Població: 46069 Alzira (València)  
Oficina CPA: Benetusser  
Domicili: C/ Camí Nou, 77'  
Població: 46779 Benetusser (València)  
Oficina CPA: Avinguda del Cid  
Domicili: Av. del Cid, 22  
Població: 46517 València  
Oficina CPA: Benimaclet  
Domicili: C/ Emilio Baró, 6  
Població: 46110 València  
Oficina CPA: Burjassot  
Domicili: Av. Blasco Ibáñez, 84  
Població: 46016 Burjassot (València)  
Oficina CPA: Campanar  
Domicili: Av. de Campanar, 92  
Població: 46458 València  
Oficina CPA: Ciutat Sanitària La Fe  
Domicili: Av. de Campanar, 21  
Població: 46203 València  
Oficina CPA: Cullera  
Domicili: C/ Marina, 2  
Població: 46051 Cullera (València)  
Oficina CPA: Dr. Peset Aleixandre  
Domicili: Av. Dr. Peset Aleixandre, 3.  
Població: 46598 València  
Oficina CPA: Edifici de Correus  
Domicili: Pl. de l'Ajuntament, 24.  
Població: 46748 València  
Oficina CPA: Gandia  
Domicili: C/ República Argentina, 15  
Població: 46230 Gandia (València)  
Oficina CPA: Gran Via de les Germanies  
Domicili: Gran Via Germanies, 4  
Població: 46583 València  
Oficina CPA: J.J. Dómine  
Domicili: C/ Doctor J.J. Dómine, 13 (Grao)  
Població: 46866 València  
Oficina CPA: Jesús Patraix  
Domicili: C/ Jesús, 95  
Població: 46148 València  
Oficina CPA: José Grollo  
Domicili: C/ José Grollo, 18.  
Població: 46847 València  
Oficina CPA: Jorge Juan  
Domicili: C/ Jorge Juan, 14-16  
Població: 46666 València  
Oficina CPA: Llíria  
Domicili: C/ Libertad, 11  
Població: 46159 Llíria (València)  
Oficina CPA: Manises  
Domicili: C/ Masia de la Cova, 21  
Població: 46583 Manises (València)  
Oficina CPA: Maria Cristina  
Domicili: Av. María Cristina, 10  
Població: 46205 València  
Oficina CPA: Mislata  
Domicili: Av. Gregorio Gea, 13  
Població: 46715 Mislata (València)  
Oficina CPA: OP València  
Domicili: C/ Roger de Llúria, 18  
Població: 46058 València  
Oficina CPA: Paterna  
Domicili: C/ Mayor, 50  
Població: 46869 Paterna (València)  
Oficina CPA: Plaça Espanya  
Domicili: C/ Vives Liern, 3  
Població: 46200 València  
Oficina CPA: el Port de Sagunt  
Domicili: C/ Progreso, 31  
Població: 46235 el Port de Sagunt (València)  
Oficina CPA: Rubén Vela  
Domicili: C/ Rubén Vela, 22  
Població: 46571 València  
Oficina CPA: Torrent  
Domicili: Av. País Valencià, 62  
Població: 46036 Torrent (València)  
Oficina CPA: Torres Universitàries  
Domicili: Av. d?Aragó, 58  
Població: 46851 València  
Oficina CPA: Xàtiva  
Domicili: C/ Albereda Jaume I, 25  
Població: 46630 Xàtiva (València)  
ANNEX IV  
Oficines Públiques d'Informació  
Institut Valencià d?Administració Pública  
C/ del Museu, 3. 46538 València  
Tel.: (96) 386 63 40.  
Fax: (96) 386 63 38.  
Conselleria d?Administració Pública  
Telèfon de l'opositor: 386 63 33  
C/ del Miquelet, 5. 46856 València  
Tel.: (96) 386 63 00.  
Fax: (96) 386 63 02.  
Serveis Territorials  
Pl. Doctor Gadea, 10. 03177 Alacant  
Tel.: (96) 514 45 20.  
Fax: (96) 514 22 68.  
C/. Major, 78. 12556 Castelló  
Tel.: (964) 35 82 00.  
Fax: (964) 35 80 68.  
Oficines d?Informació, Iniciatives i Reclamacions-Presidència de la Generalitat Valènciana.  
Pl. Doctor Gadea, 10. 03858 Alacant  
Tel.: (96) 590 14 00.  
Fax.: (96) 590 14 02  
C/ Major, 78. 12592 Castelló  
Tel.: (964) 35 82 22.  
Fax.: (964) 35 80 66.  
C/ dels Cavallers, 7 baixos. 46054 València  
Tel.: (96) 386 61 42.  
Fax.: (96) 386 61 39.